D Foiksrepublik Kina (chinesisch Zhōnghuá Rénmín Gònghéguó), maistns sågt ma neta Kina, is mid 1,3 Miliardn Ainwona s Lãnd mid dé olamaistn Laid auf da gãnzn Wød iwahaupst. Aussadém is Kina fu da Flech hea s gresde Lãnd fu Ostasien und insgesãmt s fiatgresde Lãnd auf da Wöd (nåch Russlãnd, Kanada und de USA). Da Nãm Kina kimd genau so wia de latainische Iwasezung Sina (Sinologi) woaschainli fu da Qin-Dinasti. Iwa mearane Schdazionen und Schbråchn is dés Woat Qin entlãng fu da Saidnschdråssn bis nåch Airopa kema und doat in faschidane Ausschbråchfoamen aufgnuma woan. Auf Boarisch und a auf Hochdaidsch sågt ma in Ésdaraich und Siddaidschlãnd åwa Kina mid K am Ãnfãng.